Šiaulių gidas

ACH šokio spektaklis „Otelas"
2019-10-29 19:00 - 2019-10-30 19:00 (Europe/Moscow) | Šiaulių dramos teatras
Anželikos Cholinos šokio teatro spektaklis „OTELAS“
Williamo Shakespeare’o tragedijos motyvais pagal Džono Adamso ir kitų šiuolaikinių kompozitorių muziką
Režisierė-choreografė – Anželika Cholina.
Scenografas – Marijus Jacovskis.
Kostiumų dailininkai – Vida Simanavičiūtė ir Aleksandras Pogrebnojus.
Šviesų dailininkas – Tadas Valeika.
Papildomas spektaklis spalio 30 d. 18 val.

Vienas ryškiausių Anželikos Cholinos darbų – šokio spektaklis “Otelas”- sudrebinantis sielą iki pačių jos gelmių.

„Teatre man norisi kalbėti apie meilę, santykius ir žmonių likimus, todėl išsirinkau “Otelą” – Viljamo Šekspyro kūrinį, kuriame jis papasakojo baisią, iš tiesų sukrečiančią žmogaus tragediją, kuris nužudė sau brangiausią būtybę ir prarado bet kokį gyvenimo tikslą.

Man norisi pažadinti siaubo jausmą stovint prieš baisią klaidą, nusikaltimą, prie kurio atėjo garbingas, patiklus ir geras žmogus apakintas pavydo. Norisi parodyti, kaip tyriausios sielos žmogus gali susipainioti šmeižto tinkluose, kaip jis, galvodamas, kad kovoja už dvasinę švarą, nužudo savo nekaltą, mylimą žmoną, nubausdamas pats save už tai, kad pasidavė beprotybei.”, – teigia A.Cholina.

Viljamo Šekspyro „Otelas“ yra sunkiai šokiu suvaldoma medžiaga. Pasaulyje pagal šią tragediją sukurti vos keli šokio spektakliai.

Spektaklis 2006 metais apdovanotas aukščiausiu teatro apdovanojimu “Auksiniu scenos kryžiumi”. 2013 metais pastatytas Maskvos J. Vachtangovo teatre ir pelnė premiją “Teatralo žvaigždė”.

Įsimintinus vaidmenis šokio spektaklyje sukūrė ypatingo talento artistai: Valerijus Suanovas (Otelas), klastingąjį Jagą įkūnija Martynas Kavaliauskas, tyrosios meilės etalonu – Dezdemona – tapo Karina Krysko, Kasijaus vaidmenį sukūrė Donatas Bakėjus.

Premjera – 2016 m. rugsėjo 7d.

Koncertas „Rudens spalvos“
2019-10-27 13:00 (Europe/Moscow) | Koncertų salė „Saulė”
Pačiomis gražiausiomis paletės spalvomis nusidažančio rudens sekmadienio popietę, spalio 27 d. 13 val., kviečiame praleisti koncertų salėje „Saulė“. Įkvėpimo, romantikos ir jaukumo kupinas koncertas „Rudens spalvos“ kviečia pasimėgauti Onos Kolobovaitės (sopranas), Liudo Mikalausko (bosas), Egidijaus Bavikino (tenoras) ir Šiaulių pučiamųjų orkestro (meno vadovas ir dirigentas Sigitas Vaičiulionis, dirigentas Gediminas Brūzga) atliekama muzika!
Koncerto vedėja Raimonda Sližienė.

Ievos Narkutės koncertas „Visos meilės taisyklės“
2019-10-26 18:00 (Europe/Moscow) | Koncertų salė „Saulė”
Visos meilės taisyklės! Išgirskite paskutinį kartą!
Didžiulės sėkmės sulaukusi Ievos Narkutės autorinė programa „Visos meilės taisyklės“ bus parodyta paskutinį kartą. „Jei dar negirdėjote, tai nedelskite, o jei girdėjote, ateikite dar kartą pasitikrinti žinių ir išlaikyti egzamino“, – juokiasi Ieva Narkutė.
Paskutiniam kartui dainininkė pažadėjo rasti porą labai specialių taisyklių, kurios palengvintų atsisveikinimą. Juk su tuo, ką įsimyli, išsiskirti visuomet sunku. Ir nesvarbu, ar tai būtų mylimas žmogus, ar širdį palietęs koncertas.
Kokios nuotaikos bus „taisyklių“ atsisveikinimas, gal nereikėtų per daug spėlioti. Geriau jau ateiti ir savo akimis pamatyti, nes, kaip sako klasikai: jeigu buvo pirmas kartas, tai ir paskutinis bus.
Ievos Narkutės sukurta programa „Visos meilės taisyklės“, kurią ji dar pavadino „dainuojamosios psichologijos seansu“, nuo pat pradžių pataikė tiesiai į klausytojų širdis.
Kiekvienas mūsų yra išgyvenęs laimingą arba nelaimingą, o dažniausiai – abi meilės rūšis. Kiekvienas bent kartą skyrėsi su mylimuoju ir puikiai žino, kaip tai nelengva išgyventi, net jei skyrybos vyko darželio laikais. Kiekvienas sukūręs šeimą ir jaukiai joje pagyvenęs, vieną dieną sunerimsta, kad kažkas lyg ir nebe taip, kaip anksčiau, ir kaip tą „anksčiau“ susigrąžinti?
Ieva Narkutė padės jums susigaudyti jausmų labirinte. Koncerte „Visos meilės taisyklės“ ji taikliai ir šmaikščiai dalijasi įžvalgomis, kurios gimė ir iš nuosavos patirties, ir stebint kitus. Dainininkė pasakojo, kad ne veltui kažkada įgijo klinikinės psichologijos magistro laipsnį. Nors po mokslų Lietuvoje ir Švedijoje ji šios profesijos tiesiogiai nepraktikavo nė minutės, vis dėl prisipažįsta, kad polinkis analizuoti jausmus jai, ko gero, liks visam gyvenimui.
Pradinėje „Visų meilės taisyklių“ versijoje, be 12 taisyklių bei jų aptarimo, buvo ir 16 dainų. Jas Ieva kruopščiai atrinko iš visų trijų savo albumų. Vėliau programa kito: prisidėjo naujų taisyklių ir dar naujesnių dainų. Štai festivalyje „Untold City“ ji pristatė vasarai subalansuotas meilės taisykles, o pasirodydama Palangoje, visada prisimena kurortinius romanus ir jų labai savitas elgesio subtilybes. Ieva sako, kad dviejų vienodų koncertų, kaip ir dviejų vienodų meilės istorijų, nebūna.
Atlikėjai:
Ieva Narkutė – vokalas, klavišiniai
Aurimas Driukas – gitara

Teatralizuotas cirko šou vaikams „Alisa stebuklų šalyje“
2019-10-24 18:00 (Europe/Moscow) | Koncertų salė „Saulė”
CIRKO KOLEKTYVAS „ ARGO“
MARIUPOLIS (UKRAINA)
Sveiki, mūsų mažieji draugai ir jūsų tėveliai.
Mes džiaugiamės, kad jūs šiandien esate kartu su mumis ir norime padovanoti jums pasakišką cirko programą pagal rašytojo Liuiso Kerolio knygą „Alisa stebuklų šalyje“.
Pasakiška teatralizuota cirko programa nukels jus į stebuklingą vaikystės šalį, kurioje sutiksite Alisą, Češyro katiną, Ultravioletinius vaiduoklius, Absoleną, Gigantiškus žiogelius, milžinus drugelius, ir žinoma, Širdžių Karalienę…
Taigi – vieną kartą Alisa atėjo prie upės, atsivertė knygą ir įniko skaityti… Buvo tvanku, o mergaitė taip apsnūdo, kad tingėjo atsistoti ir pasiskinti gėlių…
Staiga ji pamatė pro šalį bėgant Baltajį triušį raudonomis akimis. Triušis labai skubėjo ir be paliovos murmėjo: Pavėluosiu, dievaži, pavėluosiu…
Genama smalsumo Alisa leidosi per pievą jam iš paskos…
Vaikai iki 3 metų su suaugusiais įleidžiami nemokamai, neužimant papildomos vietos.

Jūratės Mykolaitytės (Vilnius) tapybos parodos atidarymas
2019-10-23 18:00 (Europe/Moscow) | „Laiptų galerija”
Spalio 23 d. 18 val. Laiptų galerijoje – Jūratės Mykolaitytės (Vilnius) tapybos parodos atidarymas.
Jūratė Mykolaitytė – Laiptų galerijos garbės viešnia, ne pirmą kartą čia pristato personalinę parodą, yra dalyvavusi tarptautinėse parodose, konceptualaus meno projektuose. Dailininkės parodos kaskart tampa išskirtiniu įvykiu.
Parodą pristato dailėtyrininkė, dr. Danutė Zovienė.

Naisių vasaros teatro spektaklis „Kapitono Kolumbo gimtadienis“
2019-10-23 18:00 (Europe/Moscow)
Režisierius – Almantas Vaišnys
Choreografė – Brigita Rodriquez
Kostiumai ir dekoracijos – Marija Rubavičiūtė
Ar jūs kada norėjote būti patys gražiausi? O protingiausi? Ar linksmiausi? Ar kada buvo labai nuobodu, taip nuobodu, kad tą nuobodulį norisi imti ir suvalgyti? Na, jei nesuvalgyti, tai bent su tuo nuoboduliu pažaisti? To ir ėmėsi vienas kiemo gyventojas katinas, vardu Lunatikas. Juozo Erlicko pjesėje „Kolumbo gimtadienis“, jis – vienas ryškiausių personažų. Tiesą pasakius, rašytojo šmaikščiame, ironiškame pasakojime, visi personažai ryškūs ir tolygūs. Visi patys svarbiausi. O kai norisi būti pačiu pačiausiu, kyla nemenkų nesusipratimų ir juokingai kvailų situacijų. Kiemas tampa tik tavo tvirtove ir labai norisi tapti to kiemo karaliumi. Meilė tampa jaukiai banali, o tikra draugystė – ryški ir mažumėlę per saldi.
„Naisių vasaros teatro“ aktoriai drauge su režisieriumi Almantu Vaišniu pasakoja istoriją, kurioje atpažinsite draugus, tėvelius, galbūt net atrasite save patį.
Tikimės, kad pavyks kažko pasimokyti, iš kažko gardžiai pasijuokti, kad muzika ir dainos kutens ausis. Bet svarbiausia, jog suprasite, kad dienos ir akimirkos grožis yra drauguose, meilėje ir linksmybėse. Kad svajonės niekada nėra kvailos, jos tik kartais truputėlį keistos. O turėti draugų daug įdomiau, nei būti vienam! Netgi kai diena tampa labai niūri, ima ir suspindi saulė. O kai saulė spindi, negalima pyktis, patartina imti ir spindėti patiems! Spindėti taip, tarsi per gimtadienį, kai gali pabūti kapitonu. Kapitonu Kolumbu!
Spektaklis orientuotas vaikams nuo 3 iki 103-jų metų.
Vaidina: Tomas Montvila, Valdas Vaitiškis, Vaida Kavaliauskaitė, Birutė Kaktytė- Varkalienė, Orinta Jazdauskaitė-Juozapaitė, Jūratė Levickaitė, Arūnas Jokubauskas, Karolis Liaučius, Remigijus Pelenis.

Paskaita „Interaktyvi animacija ir kompiuteriniai žaidimai“
2019-10-23 17:00 (Europe/Moscow)
KINO PAMOKOS. ATVIRŲ PASKAITŲ CIKLAS
Spalio 23 d. 17 val. „Interaktyvi animacija ir kompiuteriniai žaidimai“
Medijų menininko Aivaro Gončio paskaita.

Spalio 30 d. 17 val. „Kaip kuriamas vaidmuo kine?“
Kūrybinės dirbtuvės su aktore Monika Šaltyte ir operatoriumi Dariumi Ančerevičiumi
Lapkričio 6 d. 17 val. „Kaip įgarsinti kino filmą?“
Elektroninės muzikos kūrėjo Kęstučio Venskūno paskaita.
Paskaitos vyks: Šiaulių valstybinėje kolegijoje (Aušros al. 40, Šiauliai)
Renginiai nemokami
Projektas „Šviesorasčiai“
Partneris: Šiaulių valstybinė kolegija
Pagrindiniai rėmėjai : Šiaulių miesto savivaldybė, Lietuvos kultūros taryba
Organizatorius Šiaulių kino meno klubas, tel. 8 618 29 932, el.p. kinoklubas@splius.lt

Susitikimas su kino režisieriumi, gamtininku – Mindaugu Survila
2019-10-23 16:30 (Europe/Moscow)
Spalio 23 d. 16:30 Šiaulių jaunųjų gamtininkų centre vyks susitikimas su kino režisieriumi, gamtininku – Mindaugu Survila. Kalbėsime apie gamtos kiną ir fotografiją. Renginys nemokamas.

Naisių vasaros teatro spektaklis „Figaro“
2019-10-22 18:00 (Europe/Moscow) | Šiaulių dramos teatras
Naisių teatro dviejų dalių komedija pagal Bomaršė pjesę „Figaro vedybos

Režisierius: Arvydas Lebeliūnas
Choreografė: Lina Šimkienė
Kostiumų dailininkė: Inga Žukauskienė– Kažemėkienė
Garso režisierius: Mindaugas Butkus
Plakato dailininkas: Žydrūnas Budzinauskas

Vaidina: Grafas Almaviva – Tomas Montvila, Figaro – Valdas Vaitiškis, Siuzana – Vaida Kavaliauskaitė, Marselina – Birutė Kaktytė – Varkalienė, Anhtuanetė – Orinta Jazdauskaitė – Juozapaitė, Fanšeta – Jūratė Levickaitė, Kerubinas – Arūnas Jokubauskas, Bartolas – Karolis Liaučius, Bazilis – Remigijus Pelenis

Nemokamai

Jubiliejinis Juditos Leitaitės koncertas
2019-10-20 15:00 - 17:00 (Europe/Moscow) | Chaimo Frenkelio viloje
Spalio 20 d., sekmadienį, 15 val. Chaimo Frenkelio viloje ( Vilniaus g. 74, Šiauliai) vyks jubiliejinis solistės Juditos Leitaitės 40-ies metų kūrybinės veiklos koncertas. Skambės Lietuvos ir užsienio kompozitorių kūriniai. Solistei akompanuos kompozitorius Jurijus Suchanovas (pianinas), Ieva Samaitytė (vokalas), Paulina Daukšytė (smuikas). Kviečiame atvykti ir smagiai praleisti sekmadienio popietę!

Bilieto kaina 8 Eur.
Bilietus platina – www.bilietai.lt

Spektaklis-žaidimas „Bagadelnia“
2019-10-20 15:00 (Europe/Moscow) | Šiaulių teatro mažojoje salėje
Pjesės autorius ir režisierius– Aleksandr Špilevoj
Scenografė ir kostiumų dailininkė – Rūta Lendraitytė Utalla
Kompozitorius – Paulius Trijonis
Vaizdo projekcijų autorius – Andrej Špilevoj, Aurelijus Čiupas
Šviesų dailininkas – Darius Malinauskas

Spektaklis-žaidimas „Bagadelnia“ – tai aštuonios skirtingos, bet tarpusavyje labai susijusios istorijos iš vienų senelių globos namų. Aktoriai pasiūlys žiūrovams patiems išsirinkti, kokias istorijas jie norės pamatyti. „Bagadelnia“ pasakoja apie žmones, nugyvenusius skirtingus gyvenimus, turėjusius skirtingas patirtis ir likimus, bet galiausiai atsidūrusius viename bendrame taške.
Tai, kad vaidinamos pjesės herojai yra senelių globos namų gyventojai, visai nereiškia, kad žiūrovai spektaklio metu bus skandinami liūdesyje ir užuojautoje. Anaiptol. Spektaklio aktoriai atskleis jums smagius, beveik pasakiškus žilų herojų, senųjų romantikų, buvusių sovietinių laikų hipių nuotykius, patyrimus ir atradimus. Juk senatvėje, kai viskas atrodo mažiau spalvinga, kai kuriuos dalykus tenka tiesiog susifantazuoti. Spektaklyje susidurs ir pasaulėžiūros, ir religijos, ir priešingi politiniai požiūriai, bet dažniausiai – tai bus žmogaus susidūrimas su pačiu savimi, su šalia esančiu ir su savo prisiminimais.
Kaip sako patys senelių globos namų gyventojai, bagadelnia – tai jau dangaus prieangis. O štai ką apie šį prieangį sako spektaklyje pasirodysiantis Jimas Morrisonas iš grupės „The Doors”: „The doors of perception are cleansed here and everything appears to man as it is, infinite”. Spektaklio kūrėjai kviečia žiūrovus kartu praverti duris į tą prieangį, nes galbūt jame pavyks įžvelgti tai, kas bus toliau ir tai, kas jau liko prieš jį? O kas, jei tie penki spektaklyje pasirodantys senukai, per savo ilgus gyvenimus ir ribinius išgyvenimus tikrai jau pravėrė tas duris ir pažino kai ką, kuo galėtų pasidalinti ir su mumis? O jeigu?

„Poviliuko slemo“ dirbtuvės
2019-10-20 13:00 - 16:00 (Europe/Moscow) | P. Višinskio viešoji biblioteka
Po dviejų Šiaulius sudrebinusių „Poviliuko slemo“ varžytuvių ir vienų garsiausių Lietuvos slemerių pasirodymų savo eilės sulaukė ir „Poviliuko slemo“ žiūrovai, bei kiti poezija savo mintis mėgstantys išreikšti ar jėgas slemo scenoje norintys išbandyti šiauliečiai!
Spalio 20 d., sekmadienį, Šiaulių apskrities Povilo Višinskio viešosios bibliotekos Mažojoje salėje (Aušros alėja 62) „Poviliuko slemas“ grįžta kiek kitokiu formatu – šiauliečius kviečia į perfomatyviosios poezijos (slemo) dirbtuves:
13.00–14.30 val. Valstybinio Šiaulių dramos teatro aktorė Monika Šaltytė mokys atsipalaiduoti, nugalėti scenos baimę, išraiškingai dėstyti savo mintis ir suderinti balso registrus;
15.00–16.00 val. prozininkė, žinoma slemerė iš Tauragės Renata Karvelis supažindins su slemo pavyzdžiais, slemo istorija, pamokys kaip kurti slemą.
„Poviliuko slemo“ dirbtuvės nemokamos, tačiau vietų skaičius ribotas! Todėl raginame nedelsti ir registruotis į dirbtuves el. paštu slemassiauliai@gmail.com arba telefonu (8 41) 52 37 46.
Renginio organizatorė – Šiaulių apskrities Povilo Višinskio viešoji biblioteka.
Renginio partneriai: Šiaulių naktys“, Šiaulių Jaunimo Organizacijų Asociacija „Apskritasis Stalas“, Šiaulių turizmo informacijos centras, Kauno menininkų namai.
Rėmėjai: UAB „Garsas.lt“, „Šiaulių televizija“.
Projektą iš dalies finansuoja Lietuvos kultūros taryba ir Šiaulių miesto savivaldybė.

Auto-orientacinės varžybos „Šnipų žaidimai. Informacijos perdavimas“
2019-10-19 19:30 (Europe/Moscow)
Ar jau pasiilgote auto-orientacinių varžybų? Questroom.lt kartu su „Švarūne“ pristato naują nuotykį.
*Kodėl verta dalyvauti? Iššūkiai, konkurencija, adrenalinas – viskas bus!
*Kaip viskas vyks? Susitinkame, išklausote istorijos, gaunate užduotis ir pirmyn! Reikės orientuotis klaidžiomis miesto gatvėmis, ieškoti kodų ir spręsti užduotis.
*Ar labai sudėtinga? Tiek, kad galėtų dalyvauti naujokai, bet būtų įdomu ir patyrusiems. Įveikti užduotis pilnai užteks ekipažo pajėgumo (štabas nereikalingas).
*Ar bus įdomu? Pažadam!
*Kokie bus prizai? Kaip ir visada – nustebinsime!
Suburk komandą ir prisijunk 2019 m. spalio 19 d.
Bendras instruktažas: 19:30 val.
Startas: 20:00 val.; starto vietą pranešime vėliau
Kaina: 25 EUR/ekipažui iki 2019-10-16 22:00
28 EUR/ekipažui nuo 2019-10-16 22:00
Registruotis: questroom.lt/auto
Informacija: auto@questroom.lt

Išskirtinis PIKASO 20-mečio koncertas
2019-10-19 17:00 (Europe/Moscow) | Koncertų salė „Saulė”
Grupė PIKASO šiemet švenčia 20 metų gyvavimo sukaktį! Ta proga rudenį rengiamas koncertinis turas per Lietuvą. Įspūdingoje šventinėje programoje – geriausi visų laikų „Pikaso“ hitai ir naujausi kūriniai.
Vaikinų grupė „Pikaso“ susibūrė 1999 metais, pirmasis grupės albumas „Saulė“ tapo „auksiniu“, „Pikaso“ pripažinta geriausiu metų debiutu. Vaikinų grupė ne kartą pelnė dešimtis įvairių apdovanojimų. Apie neblėstantį populiarumą byloja ir socialiniai tinklai: grupės veiklą seka 100 000 gerbėjų, vaizdo klipai sulaukia milijoninių peržiūrų.
„Pikaso“ auksinių hitų kolekcijoje – kelių klausytojų kartų pamėgtos ir iki šiol atpažįstamos dainos: nuo „Jis tau meluoja“, „Mano jausmai“, „Pravirkęs ruduo“, „Ramunė“, „Saulė“, „Ašarėlė“, „Baltas laiškas“, „Tyliai tyliai“, „Europos vidury“ iki pastarųjų metų populiariausių kūrinių. 20-mečio proga rengiamo koncertų turo metu vaikinai žada, kad gerbėjai išgirs į lietuviškos muzikos šlagerių sąrašą patekusias dainas ir karščiausius šių laikų hitus.
Lietuvos pop muzikos scenoje grupė žinoma kaip nuoširdžių, romantiškų, meilę ir pozityvumą žadinančių dainų atlikėjai. „Pikaso“ vaikinai Haroldas, Valdas ir Rokas su nekantrumu laukia susitikimų su savo gerbėjais! Jau šį rudenį pasinerkite į kerinčių ir malonius prisiminimus žadinančių „Pikaso“ dainų sūkurį, ženkite kartu su mylima grupe per skirtingas jos istorijos natas. Iki susitikimo jubiliejiniuose koncertuose!

Spektaklis "Nebylys"
2019-10-18 18:30 (Europe/Helsinki) | Šiaulių dramos teatras
Režisierius-statytojas, inscenizacijos autorius – Jonas Vaitkus
Režisierius – Tomas Jašinskas
Scenografas – Gintaras Makarevičius
Kostiumų dailininkė – Sandra Straukaitė
Kompozitorius – Algirdas Martinaitis
Scenos judesys – Lina Šimkienė
VAIDINA:
Pempynės gyventojai:
Pasakotojai (Pempys, Pempė, Pempėnas) – Vladas Baranauskas, Vilija Paleckaitė, Aurimas Pintulis
Dėdienė – Danguolė Petraitytė

Kunigas – Vladas Baranauskas
Jonas Butkys – Aidas Matutis
Kazys Šnerva – Anicetas Gendvilas

Kazio tėvas – Juozas Bindokas
Kazio motina – Virginija Jakštaitė
Anelė Kepelė – Monika Šaltytė
Anelės tėvas – Juozas Žibūda
Anelės motina – Nomeda Bėčiūtė
Pažįstamas – Rolandas Dovydaitis
Mergina – Eglė Stanišauskaitė
Kaimo muzikantas – Saulius Eduardas Pauliukonis
Velniai – Mindaugas Jurevičius, Rolandas Dovydaitis, Karolis Mileška (teatro bendradarbis)

Juozas Tumas-Vaižgantas (1869–1933) – dvasininkas, prozininkas, publicistas, literatūros istorikas, kritikas. Lietuvių literatūros klasiko kūriniai įrašyti į privalomą mokyklų programą, siužetai ne kartą realizuoti scenoje ir ekrane, filosofai ir literatai juose nesiliauja ieškoję lietuviško mentaliteto gelmių.
Apysaka „Nebylys“ (1930) paties autoriaus vadinta romanu, rašyta gyvenimo pabaigoje, priskiriama prie „tamsiųjų“ Vaižganto kūrinių. Net meilė ir motinai, ir moteriai eina su satanizmu, kol archajiško kaimo idilė per „velykinę nuodėmę“ sudraskoma velniškų aistrų. Istorija – labai gyvenimiška, tačiau sprendžiamos problemos (meilės, nuodėmės, pasirinkimo ir būties) tolygios didžiosios literatūros šedevrams. Tad ir spektaklyje nereikėtų tikėtis banalaus meilės trikampio, kūrybinės grupės sprendimai žiūrovui tikrai nežada kaimietiško buitiškumo. Pats maestro Jonas Vaitkus spektaklį vadina dviejų dalių impresija pagal Juozą Tumą-Vaižgantą.
Jonas Vaitkus – teatro ir kino režisierius, teatro pedagogas, Lietuvos nacionalinės kultūros ir meno premijos bei triskart „Auksinio scenos kryžiaus“ laureatas. Vienas žymiausių lietuvių režisierių Jonas Vaitkus debiutavo Šiaulių valstybiniame dramos teatre su Zorairo Chalapiano „Lopšine“ (1974), o lygiai po keturių dešimtmečių į Šiaulius grįžo su Juozo Tumo-Vaižganto „Nebyliu“.
Režisierius Jonas Vaitkus Šiaulių dramos teatro scenoje pakelia uždangą „patinų tragedijos, kuri Puzionis visai netikėtai sujaudino ir jų vardą plačiai išgarsino“ (Juozas Tumas-Vaižgantas).
Spektaklio trukmė – 2 val. 30 min.

Interaktyvus spektaklis vaikams „Šunyčiai gelbėja Cipoletę“
2019-10-18 18:00 (Europe/Moscow) | Koncertų salė „Saulė”
Niekam ne paslaptis, kad šunyčiai gelbėtojai yra vieni iš mylimiausių vaikų herojų visame pasaulyje. Ne išimtis ir Lietuva! Po visą europą gastroliuojančio teatro kūrėjai paruošė interaktyvaus spektaklio “Šunyčiai skuba į pagalbą” tęsinį – “Šunyčiai gelbėja Cipoletę”. Tai visiškai nauja istorija iš šunyčių gelbėtojų komandos gyvenimo, praturtinta muzikos, šviesų, lazerių ir vaizdo projektorių efektų.
Šunyčiai ruošiasi Draugystės dienos šventei, kai staiga paskambina ponia Gudvei, prašydama padėti surasti jos dingusią Cipoletę. Vištelė jau seniai svajojo pakeliauti ir greičiausiai ji viena išsiruošė į tolimus kraštus. Merė Gudvei labai nerimauja ir prašo visos komandos padėti surasti jos mylimą Cipoletę. Netrukus ji gauna atviruką iš Cipoletės su Londono Tauerio vaizdu, tad šunyčių komanda nedelsiant leidžiasi į paieškas.
Ar pavyks šunyčiams išgelbėti Cipoletę ir kokie stebuklingi nuotykiai bei herojai jų laukia?
Vaikams iki 3 m. (neužimant papildomos vietos, su suaugusiojo priežiūra) įėjimas nemokamas!
Laukiame Jūsų jau spalio 18 d. 18 val. koncertų salėje „Saulė”.
Bilietus platina salės kasa ir bilietai.lt: https://www.bilietai.lt/lit/renginiai/teatras/vaikams-ir-jaunimui/sunyciai-gelbeja-cipolete-290304/

Teatralizuota edukacinė programa vaikams „Žvėrių karnavalas“
2019-10-18 11:00 (Europe/Moscow) | Koncertų salė „Saulė”
Šiaulių miesto koncertinė įstaiga „Saulė“ kviečia visus vaikus ir jų tėvelius bei mokytojus į žaismingą teatralizuotą edukacinę programą vaikams pagal Kamilio Sen Sanso muzikinį kūrinį „Žvėrių karnavalas“. Padedami aktorių-animatorių susipažinsite su šio įdomaus kūrinio dalimis: „Karališkųjų liūtų maršas“, „Vištos ir gaidžiai“, „Dramblys“, „Gulbė“, „Akvariumas“, „Gegutė“ ir t. t. Žiūrovai bus ne tik edukacijos stebėtojai ir klausytojai, bet ir pilnaverčiai programos dalyviai.
Kiekviena dalis bus pristatoma soluojant vis skirtingam pučiamajam instrumentui, kuriam pritars Šiaulių pučiamųjų orkestras. Muzikantams grojant, animatoriai žaidimo forma imituos konkretaus gyvūno elgesį. Atlikus tam tikrą muzikinę dalį, vaikai turės atspėti, kas buvo demonstruojama, bei atpažinti instrumentą, kuriuo buvo imituojamas gyvūnas. Jiems reikės apibūdinti ir garsą, kurį girdėjo – nupasakoti, kokias jis kelia asociacijas ir į ką yra panašus. Taip jaunieji žiūrovai bus supažindinti su pučiamųjų orkestro instrumentais bei jų galimybėmis ir fantastišku kompozitoriaus Kamilio Sen Sanso kūriniu „Žvėrių karnavalas“. Tuo pačiu bus ugdomas vaikų kūrybiškumas, mokėjimas klausyti muzikos, gebėjimas atpažinti muzikinius instrumentus bei lavinama vaikų fantazija.

Dalyvauja:
Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga),
pianistė Irina Tautkuvienė,
animatoriai bei renginio vedėjai – Raimonda Sližienė ir Modestas Vaitkevičius.

Koncertas „Moterų dialogas“
2019-10-17 19:00 (Europe/Moscow) | Koncertų salė „Saulė”
Muzikinis duetas „Social Call“ atspindi dviejų moterų pokalbį, kurio metu viena kitai atsivėrusios jos leidžiasi į gilias emocines ir žmogiškąsias aktualijas. Muzikinių pokalbių temos aprėpia pasaulines problemas, žmonių santykius, dvasiškumą ir vidinę laisvę. Visa tai atliekama dueto scenoje pasitelkiant vokalinius, aktorinius gebėjimus džiazo muzikinės programos kontekste.
„Social Call“ dueto programą sudaro žinomi džiazo bei populiariosios muzikos kūriniai aranžuoti būtent dviems balsams. Toks skambesys suteikia grupei unikalumo, netikėto sąskambio ir originalumo pojūtį. Merginos nebijo ieškoti naujų muzikinių derinių, bei būti savitomis.

♦ ♦ ♦

Rūta Švipaitė (vokalas)
Lietuvos džiazo dainininkė, kompozitorė, aranžuotoja, pedagogė išsiskirianti švelniu, lyriniu ir skambiu tembru, gebėjimu muzika įtaigiai ištransliuoti emocijas, pasižyminti ryškia aktorine išraiška. Šiuo metu dainininkė gerai žinoma kaip populiarios merginų swingo grupės “The Ditties” narė, bendradarbiauja su įvairiais muzikiniais projektais.

Aika (vokalas)
Aika, dar kitaip žinoma kaip Jekaterina Fiodorova, yra autorinių dainų kūrėja, turinti savo savitą stilių. Yra asmeninė vokalo mokytoja. Dainininkė scenoje pasižymi stipria energija ir artistiškumu, yra charizmatiška ir bendraujanti su savo publika. Šiuo metu atlikėja aktyviai koncertuoja ir yra žinoma „aika“ slapyvardžiu.

Vytis Smolskas (fortepijonas)
Tai vienas tokių muzikantų, kurie leidžiasi į garsų jūrą kaip į fantastišką nuotykių virtinę, kurioje nevalia praleisti nei vienos progos. Jis sako „taip“ džiazo standartų vakaro formatui, priima kvietimus dalyvauti (bežanrės) alternatyviosios muzikos projektuose, imasi solo rečitalio iššūkio, išbando tango, disco ir electro stilius. Jis yra tikras vietinis chameleonas, žmogus-klaviatūra, gebantis išgauti bet kokio turinio muzikinę frazę pagal pareikalavimą, bet visada – su labai savitu, ryškiu charakteriu. Grupės, kviečiančios jį groti drauge, žino – jis yra tas, su kuriuo solistams teks sąžiningai pasidalinti saviraiškos erdvę ir publikos dėmesį.

Eugenijus Kanevičius (kontrabosas)
Vienas universaliausių Lietuvos džiazo bosistų, meistriškai atliekantis plačios stilistinės amplitudės muziką – nuo radikalaus free iki melodingo mainstream. Per 20 metų džiazo scenoje Eugenijus Kanevičius yra grojęs bemaž su visais Lietuvos džiazo kūrėjais, muzikuoja ir su kitų šalių džiazmenais. Bosistas taip pat groja solo kontrabosu, bosine gitara, tūba. Kuria šlovinimo giesmes ir aktyviai dalyvauja bažnytinėse tarnystėse.

Klaipėdos jaunimo teatro spektaklis „Žiurkiagalviai“
2019-10-17 19:00 (Europe/Moscow) | Šiaulių dramos teatras
Pagal Natacha De Poncharra pjesę „Žiurkiagalviai“ (arba „Nevykėliai“)
Ši istorija – tai žaisminga metafora apie atstūmimą ir kitoniškumą. Žefis ir Žefas – broliai dvyniai nuo gimimo ir nuo likimo, gimę su žiurkių galvomis, kurias visada turėjo slėpti po kapišonais. Įvairūs jų bandymai rasti sau vietą žmonių bendruomenėje baigiasi nesėkmingai. Tai žmonės, nublokšti į socialinį užribį, kuris taip pat yra visuomenės sudedamoji dalis. Žefis ir Žefas kelia klausimus, bandydami suprasti ir išsiaiškinti, ką jie padarė ne taip, kodėl jie yra kitokie ir ar jie iš tiesų kitokie? Kodėl pasaulis jų nepriima? Jų pasakojama istorija pateikiama kaip liudijimas ir prisipažinimas, kur patys žiūrovai nusprendžia, kas šioje situacijoje yra kaltas.

Dramaturgė: Natacha De Pontcharra
Vertėja: Akvilė Melkūnaitė
Kūrybinė komanda: Valentinas Masalskis, Paulius Pinigis, Donatas Želvys, Laima Akstinaitė
Scenografija: Paulė Bocullaitė
Šviesų dailininkas: Artūras Lepiochinas
Vaidina: Paulius Pinigis, Donatas Želvys, Laima Akstinaitė
Trukmė: 1 val. 15 min.

Koncertas „Dainuoju Tau gyvenimą“
2019-10-16 18:00 (Europe/Moscow) | Koncertų salė „Saulė”
Spalio 16 d. 18 val. – Šiaulių koncertų salėje „Saulė“
Ansamblis „Lietuva“ pirmą kartą pristato jungtinį projektą su bardais Sauliumi Bareikiu, Olegu Ditkovskiu ir Gediminu Storpirščiu – koncertą „Dainuoju Tau gyvenimą“. Ansamblio choras ir orkestras kartu su ilgamečiais dainuojamosios poezijos atlikėjais pristatys gražiausias bardų dainas dar negirdėtame amplua. Poetų dainos, pritaikytos tautinių instrumentų aranžuotėms ir chorui, žada jaukius ir šiltų emocijų kupinus vakarus.
„Nors vyrauja skirtingos sampratos, svarbiausia girdėti vienas kitą ir suprasti, panašiai jausti, nešti emociją ir tarpusavyje užmegzti tikrą ryšį – juk abu stiliai šneka iš širdies. Pasaulyje jau seniai tas vyksta“, – emocinio ryšio svarbą premjeroje pabrėžia vienas iš „Aktorių trio“ narių Olegas Ditkovskis.
„Kai susijungia virpantys kanklių ir gitarų garsai, atrodo, visas gyvenimas it viena styga tampa jautriai užgaunamas. Turime dvi savitas kultūras – keliu sau uždavinį sujungti bardišką ramybę su ansamblietiška judraus choro nuotaika. Bardų vakaruose klausytojai linkę užsimerkti, įsiklausyti į žodžius, o čia dar turėsime ir vaizdą, ypatingas aranžuotes. Koncerto dainose liesis gyvenimo istorijos, tad kiekvienas ras sau tai, kas jam reikšmingiausia“, – premjerą apibūdina programos režisierius Donatas Bakėjus, dar žinomas kaip šokėjas, choreografas, Anželikos Cholinos trupės narys.
„Aš mylėjau tave tau nežinant“, „Žalia, žalia“, „Chrizantemos“ – tai tik dalis kūrinių, kuriuos dauguma iš mūsų dainuojame atmintinai. Šioje muzikinėje premjeroje atpažįstamos dainos atsiskleis kitomis spalvomis: aranžuotėse dominuos tokie instrumentai kaip kanklės, skudučiai ar lumzdeliai, įsipins sutartinių atgarsiai ir tautiniai motyvai, nuolat pereinantys į šiuolaikinį skambesį.
Retas susimąsto, kad liaudies muzika tampriai susijusi su dainuojamąja poezija, t.y. bardiška kultūra. Tai susiję su reikšmingais Lietuvos istorijos periodais, kuriuos valstybinis ansamblis siekia perteikti profesionalioje scenoje. Bardų stilių galima sieti su XX a. pradžioje kilusiu kanklininkų sąjūdžiu, po kurio 7-tame dešimtmetyje, kaip svarbus alternatyvios kultūros reiškinys, ir išsivystė bardų judėjimas. Alternatyvioji jaunimo banga gyvavo pagrindinėse miesto gatvėse, kur draugai rinkdavosi pabendrauti, kartu pagroti gitara ir padainuoti apie gyvenimą. Augantis pasipriešinimas tarybinei ideologijai, drąsėjantis kritinis mąstymas ir laisvėjantis kūrybiškumas – visa tai atsispindėjo gatvės muzikos kultūroje. Paraleliai bardų gyvavimui atsirado dar vienas folkloro sąjūdis, nepriėmęs sovietinės sistemos vertybių.
„Tokie pokyčiai, vykstantys muzikos kultūroje, ir tokie istoriniai įvykiai, kaip Prahos pavasaris ar Romo Kalantos susideginimas, prisidėjo prie socialinio pasipriešinimo oficialiai sovietmečio kultūrai. Jaunimas reaguodavo jautriai, neturėdamas galimybių sekti pasaulio įvykius. Barduose svarbi istorija: kaip tu ją jauti, tokią išraišką ir renkiesi“, – pasakoja Gediminas Storpirštis – vienas didžiausių dainuojamosios poezijos puoselėtojų, Lietuvos teatro ir kino aktorius, teatro pedagogas, dainų autorius ir atlikėjas. G. Storpirštis įsitikinęs, kad kanklių ir gitarų sąskambis suteiks ypatingos emocijos, išreiškiamos premjeroje „Dainuoju Tau gyvenimą“.
Koncertinėje programoje bardų dainas aranžuoja net trys Lietuvos kompozitoriai: Andrius Kulikauskas, Aras Žvirblys ir Sigitas Mickis. A. Kulikauskas dar žinomas kaip dainų atlikėjas, kartu su ilgamečiu bendražygiu maestro Vytautu Kernagiu įkūręs „Dainos teatrą“, ilgai dirbęs su „Keistuolių teatro“ aktoriais. Kompozitorius, lektorius S. Mickis taip pat aranžuoja kūrinius „Keistuolių teatrui“. Dar vienas įžymus kompozitorius Aras Žvirblys muziką kūrė ansamblio „Lietuva“ muzikiniam spektakliui – misterijai „Dievai ir žmonės“, po sėkmingo debiuto sugrįžtančiai į ansamblio rudens sezoną.

KŪRYBINĖ GRUPĖ:
Režisierius – Donatas Bakėjus
Aranžuotojai: Andrius Kulikauskas, Aras Žvirblys, Sigitas Mickis
Bardai: Saulius Bareikis, Olegas Ditkovskis, Gediminas Storpirštis
Valstybinio ansamblio LIETUVA choras ir orkestras
Solistės: Dovilė Kazonaitė, Ieva Filipkauskaitė, Ilona Pliavgo
Bilietai čia.
Daugiau informacijos: www.ansamblis-lietuva.lt

Koncertas „Dainuoju Tau gyvenimą“
2019-10-16 18:00 (Europe/Moscow) | Koncertų salė „Saulė”
Ansamblis „Lietuva“ pirmą kartą pristato jungtinį projektą su bardais Sauliumi Bareikiu, Olegu Ditkovskiu ir Gediminu Storpirščiu – koncertą „Dainuoju Tau gyvenimą“. Ansamblio choras ir orkestras kartu su ilgamečiais dainuojamosios poezijos atlikėjais pristatys gražiausias bardų dainas dar negirdėtame amplua. Poetų dainos, pritaikytos tautinių instrumentų aranžuotėms ir chorui, žada jaukius ir šiltų emocijų kupinus vakarus.

„Nors vyrauja skirtingos sampratos, svarbiausia girdėti vienas kitą ir suprasti, panašiai jausti, nešti emociją ir tarpusavyje užmegzti tikrą ryšį – juk abu stiliai šneka iš širdies. Pasaulyje jau seniai tas vyksta“, – emocinio ryšio svarbą premjeroje pabrėžia vienas iš „Aktorių trio“ narių Olegas Ditkovskis.

„Kai susijungia virpantys kanklių ir gitarų garsai, atrodo, visas gyvenimas it viena styga tampa jautriai užgaunamas. Turime dvi savitas kultūras – keliu sau uždavinį sujungti bardišką ramybę su ansamblietiška judraus choro nuotaika. Bardų vakaruose klausytojai linkę užsimerkti, įsiklausyti į žodžius, o čia dar turėsime ir vaizdą, ypatingas aranžuotes. Koncerto dainose liesis gyvenimo istorijos, tad kiekvienas ras sau tai, kas jam reikšmingiausia“, – premjerą apibūdina programos režisierius Donatas Bakėjus, dar žinomas kaip šokėjas, choreografas, Anželikos Cholinos trupės narys.

„Aš mylėjau tave tau nežinant“, „Žalia, žalia“, „Chrizantemos“ – tai tik dalis kūrinių, kuriuos dauguma iš mūsų dainuojame atmintinai. Šioje muzikinėje premjeroje atpažįstamos dainos atsiskleis kitomis spalvomis: aranžuotėse dominuos tokie instrumentai kaip kanklės, skudučiai ar lumzdeliai, įsipins sutartinių atgarsiai ir tautiniai motyvai, nuolat pereinantys į šiuolaikinį skambesį.

Retas susimąsto, kad liaudies muzika tampriai susijusi su dainuojamąja poezija, t.y. bardiška kultūra. Tai susiję su reikšmingais Lietuvos istorijos periodais, kuriuos valstybinis ansamblis siekia perteikti profesionalioje scenoje. Bardų stilių galima sieti su XX a. pradžioje kilusiu kanklininkų sąjūdžiu, po kurio 7-tame dešimtmetyje, kaip svarbus alternatyvios kultūros reiškinys, ir išsivystė bardų judėjimas. Alternatyvioji jaunimo banga gyvavo pagrindinėse miesto gatvėse, kur draugai rinkdavosi pabendrauti, kartu pagroti gitara ir padainuoti apie gyvenimą. Augantis pasipriešinimas tarybinei ideologijai, drąsėjantis kritinis mąstymas ir laisvėjantis kūrybiškumas – visa tai atsispindėjo gatvės muzikos kultūroje. Paraleliai bardų gyvavimui atsirado dar vienas folkloro sąjūdis, nepriėmęs sovietinės sistemos vertybių.

„Tokie pokyčiai, vykstantys muzikos kultūroje, ir tokie istoriniai įvykiai, kaip Prahos pavasaris ar Romo Kalantos susideginimas, prisidėjo prie socialinio pasipriešinimo oficialiai sovietmečio kultūrai. Jaunimas reaguodavo jautriai, neturėdamas galimybių sekti pasaulio įvykius. Barduose svarbi istorija: kaip tu ją jauti, tokią išraišką ir renkiesi“, – pasakoja Gediminas Storpirštis – vienas didžiausių dainuojamosios poezijos puoselėtojų, Lietuvos teatro ir kino aktorius, teatro pedagogas, dainų autorius ir atlikėjas. G. Storpirštis įsitikinęs, kad kanklių ir gitarų sąskambis suteiks ypatingos emocijos, išreiškiamos premjeroje „Dainuoju Tau gyvenimą“.

Koncertinėje programoje bardų dainas aranžuoja net trys Lietuvos kompozitoriai: Andrius Kulikauskas, Aras Žvirblys ir Sigitas Mickis. A. Kulikauskas dar žinomas kaip dainų atlikėjas, kartu su ilgamečiu bendražygiu maestro Vytautu Kernagiu įkūręs „Dainos teatrą“, ilgai dirbęs su „Keistuolių teatro“ aktoriais. Kompozitorius, lektorius S. Mickis taip pat aranžuoja kūrinius „Keistuolių teatrui“. Dar vienas įžymus kompozitorius Aras Žvirblys muziką kūrė ansamblio „Lietuva“ muzikiniam spektakliui – misterijai „Dievai ir žmonės“, po sėkmingo debiuto sugrįžtančiai į ansamblio rudens sezoną.

Premjera numatoma nuo spalio 9 d. Ignalinoje, Pakruojyje, Šiauliuose, Marijampolėje, Tauragėje, Vilniuje, Radviliškyje. 2020 m. programa bus tęsiama ir kituose Lietuvos miestuose.

KŪRYBINĖ GRUPĖ:

Režisierius – Donatas Bakėjus
Aranžuotojai: Andrius Kulikauskas, Aras Žvirblys, Sigitas Mickis
Bardai: Saulius Bareikis, Olegas Ditkovskis, Gediminas Storpirštis
Valstybinio ansamblio LIETUVA choras ir orkestras
Solistai: Dovilė Kazonaitė, Ieva Filipkauskaitė, Ilona Pliavgo

Paskaita „Kaip sukurti gerą scenarijų?“
2019-10-16 17:00 (Europe/Moscow)
KINO PAMOKOS. ATVIRŲ PASKAITŲ CIKLAS
Spalio 16 d. 17 val. „Kaip sukurti gerą scenarijų?“
Režisierės ir scenaristės Eglės Vertelytės paskaita.
Spalio 23 d. 17 val. „Interaktyvi animacija ir kompiuteriniai žaidimai“
Medijų menininko Aivaro Gončio paskaita.

Spalio 30 d. 17 val. „Kaip kuriamas vaidmuo kine?“
Kūrybinės dirbtuvės su aktore Monika Šaltyte ir operatoriumi Dariumi Ančerevičiumi
Lapkričio 6 d. 17 val. „Kaip įgarsinti kino filmą?“
Elektroninės muzikos kūrėjo Kęstučio Venskūno paskaita.
Paskaitos vyks: Šiaulių valstybinėje kolegijoje (Aušros al. 40, Šiauliai)
Renginiai nemokami
Projektas „Šviesorasčiai“
Partneris: Šiaulių valstybinė kolegija
Pagrindiniai rėmėjai : Šiaulių miesto savivaldybė, Lietuvos kultūros taryba
Organizatorius Šiaulių kino meno klubas, tel. 8 618 29 932, el.p. kinoklubas@splius.lt

Teatralizuota edukacinė programa vaikams „Žvėrių karnavalas“
2019-10-15 13:00 (Europe/Moscow) | Koncertų salė „Saulė”
Šiaulių miesto koncertinė įstaiga „Saulė“ kviečia visus vaikus ir jų tėvelius bei mokytojus į žaismingą teatralizuotą edukacinę programą vaikams pagal Kamilio Sen Sanso muzikinį kūrinį „Žvėrių karnavalas“. Padedami aktorių-animatorių susipažinsite su šio įdomaus kūrinio dalimis: „Karališkųjų liūtų maršas“, „Vištos ir gaidžiai“, „Dramblys“, „Gulbė“, „Akvariumas“, „Gegutė“ ir t. t. Žiūrovai bus ne tik edukacijos stebėtojai ir klausytojai, bet ir pilnaverčiai programos dalyviai.

Kiekviena dalis bus pristatoma soluojant vis skirtingam pučiamajam instrumentui, kuriam pritars Šiaulių pučiamųjų orkestras. Muzikantams grojant, animatoriai žaidimo forma imituos konkretaus gyvūno elgesį. Atlikus tam tikrą muzikinę dalį, vaikai turės atspėti, kas buvo demonstruojama, bei atpažinti instrumentą, kuriuo buvo imituojamas gyvūnas. Jiems reikės apibūdinti ir garsą, kurį girdėjo – nupasakoti, kokias jis kelia asociacijas ir į ką yra panašus. Taip jaunieji žiūrovai bus supažindinti su pučiamųjų orkestro instrumentais bei jų galimybėmis ir fantastišku kompozitoriaus Kamilio Sen Sanso kūriniu „Žvėrių karnavalas“. Tuo pačiu bus ugdomas vaikų kūrybiškumas, mokėjimas klausyti muzikos, gebėjimas atpažinti muzikinius instrumentus bei lavinama vaikų fantazija.

Dalyvauja:

Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga),
pianistė Irina Tautkuvienė,
animatoriai bei renginio vedėjai – Raimonda Sližienė ir Modestas Vaitkevičius

Rolandas Kazlas ir „Pakeleiviai“. POETAI ATEINA
2019-10-13 18:00 (Europe/Moscow) | Koncertų salė „Saulė”
Gera žinia tiems, kurie savo mieste laukia arba dar nespėjo apsilankyti Rolando Kazlo ir „Pakeleivių“ koncerte-spektaklyje „Poetai ateina“ : spalio mėnesį suplanuoti dar keli parodymai. Pirmą kartą – Marijampolėje ir Klaipėdoje, ir, žiūrovų pageidavimu, dar kartą – Panevėžyje, Šiauliuose, Kaune ir Vilniuje. Kiekvieną kartą R.Kazlas papildo koncertą-spektaklį naujomis eilėmis, todėl žiūrėti net ir kelintą sykį nė trupučio nepabosta.
Pavasarį užgimęs unikalus R. Kazlo koncertas-spektaklis „Poetai ateina“ sulaukė didžiulės sėkmės ir daugybės prašymų pakartoti bei atvykti į miestus, kuriuose iki šiol dar nesilankė.
Algirdas Verba, Robertas Danys, Vladas Šimkus, Alvydas Valenta, Sigitas Geda, Jurgis Kunčinas, Vaidotas Spudas, Tomas Arūnas Rudokas, Alma Karosaitė, Antanas Masionis, Valdemaras Kukulas, Henrikas Čigriejus, Antanas Kalanavičius, Rita Dambrauskaitė, Valdas Gedgaudas, Salys Šemerys, Juozas Erlickas – Rolando Kazlo dėka daugybė žmonių, – kas pirmąsyk, o kas iš naujo, – atrado šių puikių poetų kūrybą. Grįžęs namo ne vienas atsivertė užmestą knygą. Ieškojo eilių internete. Rašė laiškus, klausdami, kuriam poetui priklauso vienos ar kitos eilutės, domėjosi, kur galima rasti jų eilėraščių rinkinių.
Išleidęs albumą ir pradėjęs kurti koncertą-spektaklį pagal Lietuvos poetų eiles, Rolandas Kazlas nežinojo, kiek laiko kūrinys bus rodomas. Tai buvo drąsus žingsnis į iki šiol Lietuvos scenoje nebandytą žanrą, kuriame persipina poezija, vaidyba ir muzika. Kaip publika nežinojo, ko tikėtis, taip ir R. Kazlas nebuvo tikras, ar kam nors be jo paties tai dar bus įdomu.
„Dauguma žmonių nepasitiki poezija, kultūra, labiau ieško pramogos, triukšmo, sensacijų, efektų, fejerverkų, adrenalino, o šis sumanymas nėra toks. Ir vis tik pasirodymai Vilniuje, Kaune, Alytuje, Šiauliuose ir kituose miestuose įkvėpė vilties ir drąsos, jog galima eiti ir tokiu keliu. Vienas dalykas yra skaityti eiles vienam kur nors bibliotekoje, klube, tiesiog mažoje erdvėje, visai kas kita, kai su tavimi scenoje dar beveik dešimt muzikantų, vaizdas ekrane, šviesos ir salė pilna publikos, kuri nežino ko tikėtis, kas čia bus ir apie ką visa tai. Jei atvirai – rezultatas pranoko mano lūkesčius“, – šiandien sako Rolandas Kazlas.
Apsilankę koncerte-spektaklyje „Poetai ateina“ neleis sumeluoti – vakaras išties tampa atradimu. Nustembi, kokios puikios lietuviškos poezijos esama. Sužavi ir meistriškas Rolando Kazlo gebėjimas į tobulą visumą sujungti skirtingų poetų eiles. Plunksnos broliai ir sesės kalbasi tarpusavyje, tai tarsi vienas monologas, susidedantis iš daugybės skirtingų autorių eilių.
Kaip po spektaklio pasakė poetas Alvydas Valenta, to negali žmogus padaryti mechaniškai tik imdamas knygas, tekstus ir juos vieną prie kito dėdamas… Tai gali padaryti tik tas, kuris su tuo gyvena ir susigyvena.
Rolandas Kazlas įsitikinęs – geras eilėraštis veikia kaip burtažodis, kaip užkalbėjimas. „Asmeniškai galiu paliudyti, kad po spektaklio-koncerto aplanko kažkoks skaidrumo, pakylėtumo pojūtis“, – sako jis.

Spektaklis „Vasarvidžio nakties sapnas
2019-10-12 18:30 (Europe/Moscow) | Šiaulių dramos teatras
Režisierius ir scenografas – Paulius Ignatavičius
Kostiumų dailininkės – Justina Jurevičiūtė, Greta Milevičiūtė
Kompozitoriai – Dominykas Morkūnas, Eligijus Žilinskas
Šviesų dailininkas – Darius Malinauskas
Režisieriaus padėjėja – Rita Pocevičiūtė

„Vasarvidžio nakties sapnas“ tai pašėlęs visą naktį ūžiantis vakarėlis, kuriame, apsvaigę nuo stebuklingų burtų ir gyvenimo geismo žmonės žaidžia beprotišką meilę, lengva širdimi kurstydami vienas kito aistras. Čia už nieką nereikia prisiimti atsakomybės, viskas vardan kaifo, vardan beprotiško šėlsmo ir užsimiršimo. Kai fikcija tampa stipresnė už realybę, įsimylėti galima bet ką, kad ir asilą.
Šiame sapne klaidžiojantys veikėjai iki beprotybės ieško meilės, išbando begales būdų, kaip ją pasiekti. Meilė jiems – euforija, įsimylėjimas, galia, kančia, princas ant balto žirgo, undinėlė, laukianti mylimojo vandenyno gelmėse. Meilė stimuliuoja, pakylėja ir uždengia vidinę tuštumą. Tačiau tuštuma vis tiek išsiveržia visa savo žlugdančia jėga ir vakarėlis virsta tikrovę nušviečiančiu rytu, kai tenka prisiimti atsakomybę už save ir už kitą.
Ką reiškia pabusti iš vasarvidžio nakties sapno? Gal šis sapnas tęsis iki pat mirties? Gal mums nelemta patirti tikrovės, o kartu ir tikros meilės? O gal tereikia permąstyti mūsų meilės koncepcijas? Kas iš tikrųjų yra laisvė, kas iš tikrųjų yra meilė? Ne visuomenės suformuota, ne religijos sugalvota, ne tėvų įskiepyta, bet mūsų pačių atsakomybės jausmo subrandinta laisvė ir meilė.

Komedija „Santuoka be įsipareigojimų"
2019-10-12 18:00 (Europe/Moscow) | Koncertų salė „Saulė”
Pagal Dario Fo ir F.Rame pjesę ,,Laisvoji pora”
Vaidina:
Antonija Eglė Jackaitė
Jis Ramūnas Šimukauskas
Režisierius – Arvydas Lebeliūnas
Kultinė komedija „Santuoka be įsipareigojimų” pastatyta pagal Nobelio premijos laureato, garsaus italų dramaturgo Dario Fo pjesę „Laisvoji pora“. Vien tas faktas, kad pjesę autorius parašė kartu su savo žmona, garsia italų aktore Franka Rame, gali tapti įtikinamu argumentu, jog šiame spektaklyje atvirumo rasite daugiau negu teatrališkumo.
Situacija paprasta, tačiau ne prasta – vyras ir žmona „deda kortas ant stalo“ ir išpažįsta savąsias nuodėmes – nuodėmes, dėl kurių gailisi. Tačiau didžiausios aistros užverda dėl nuodėmių, kurių herojai nesigaili.
Dviejų žmonių atvirumo valandėlė, į veiksmą įtraukianti net ir spektaklio žiūrovus, pavirsta savotišku stačiokišku psichoterapijos seansu, kurio metu, provokuodami vienas kitą, sutuoktiniai ieško atsakymų į klausimą, kodėl jų šeimyninis gyvenimas tapo toks „suvartotas“.
Komišką pjesės veiksmo efektą sustiprina „teatras teatre“, kur žiūrovai yra betarpiški „bylos dėl santuokinių neištikimybės“ proceso dalyviai. Pjesės autorius Dario Fo apdovanojo savo personažus subtiliu humoro jausmu ir saviironija, juk pagaliau jie tik aktoriai scenoje, kuri vadinasi GYVENIMAS.
Trukmė – 1 val. 30 min.

Romansų atlikėjų šventė „Gyvenimo spalvos“
2019-10-12 14:00 (Europe/Moscow)
Spalio 12 d., šeštadienį, 14 val. Šiaulių kultūros centro Rėkyvos kultūros namuose (Energetikų g. 7) vyks šeštoji Šiaulių apskrities romansų atlikėjų šventė „Gyvenimo spalvos“. Tradicinė šventė sukvies šiauliečius ir miesto svečius pasimėgauti įvairių vokalinių ir folkloro ansamblių atliekamomis lyrinėmis dainomis, tarminiais pasakojimais ir netgi šokiais. Šventėje dalyvausiantys aštuoni kolektyvai iš Šiaulių ir Kelmės rajonų žada žiūrovams jausmingą koncertą, atskleisiantį romansuose slypintį grožį ir vesiantį skirtingų meilės istorijų keliais.

Kauno kino festivalis
2019-10-11 18:00 - 2019-10-13 17:00 (Europe/Moscow) | Fotografijos muziejuje
„Miestas renkasi kine“ – tokiu šūkiu į kino salę kviečia spalio 11–13 dienomis Šiaulių Fotografijos muziejuje (Vilniaus g. 140 g., Šiauliai) viešėsiantis Tarptautinis Kauno kino festivalis, kurio programoje – garsiausi ir įdomiausi pastarųjų metų filmai, jau spėję sužavėti Berlinalės, Kanų bei Sundance kino festivalių žiūrovus.

Siekdamas reprezentuoti tai, kas vyksta šiuolaikinio kino pasaulyje, Tarptautinis Kauno kino festivalis į savo programą įtraukė filmus, geriausiai atspindinčius svarbiausias kino meno tendencijas: smalsus žiūrovas galės pasirinkti iš eksperimentinių audiovizualinių kūrinių, didžiausiuose pasaulio kino festivaliuose įvertintų juostų bei politines aktualijas apmąstančių filmų.
Šiauliuose kino mylėtojai galės pamatyti šiuos filmus:
1. Spalio 11 d., penktadienį, 18 val., Tarptautiniame kino festivalyje „Mar del Plata“ apdovanotą Kanados režisierės Andrea Busman avangardinį filmą „Faustas“ (angl. „Fausto“).
2. Spalio 12 d., šeštadienį, 17 val., šių metų Sundance kino festivalyje žiuri prizu apdovanotą bei Kolumbiją 92-uose Akademijos Apdovanojimuose atstovausiantį Kolumbijos ir Ekvadoro režisieriaus Alenjandro Landeso filmą „Monos“ (angl. „Monos“).
3. Spalio 13 d., sekmadienį, 17 val., lietuviško kino gerbėjai galės išvysti naujosios kartos kino režisieriaus, kino meną studijavusio Taline ir Prahoje, Vytauto Tinterio biografinę dramą „Plastikinių rūmų žmonės“.

Nemokama filmo „Išgyventi vasarą“ peržiūra
2019-10-11 18:00 (Europe/Moscow) | P. Višinskio viešoji biblioteka
Spalio 11 d., penktadienį, 18 val. Šiaulių apskrities Povilo Višinskio viešosios bibliotekos Konferencijų salėje vyks nemokama filmo „Išgyventi vasarą“ peržiūra. Filmo peržiūra organizuojama minint Pasaulinę psichinės sveikatos dieną. Peržiūra finansuojama projekto „Kino dienos Šiauliuose“ lėšomis.
Filmo režisierė ir scenarijaus autorė – Marija Kavtaradzė.
Organizatoriai: Šiaulių apskrities Povilo Višinskio viešoji biblioteka ir Šiaulių kino meno klubas.
Partneris – Lietuvos kino centras.

Panevėžio teatro „Menas“ spektaklis „Parazitai“
2019-10-10 18:30 (Europe/Moscow) | Šiaulių dramos teatras
Julius Paškevičius “PARAZITAI”

Režisierius ir scenografas Tadas Montrimas
Muziką parinko Darius Razgūnas
Šviesų dailininkas Marius Ajauskas

„Sensacija“, „skandalas“, „to dar nebuvo“ — tokiomis ir panašiomis žiniasklaidos žinutėmis šiandien pritraukiama didžiausia auditorija. Keiksmažodžiai, apsvaigimas, asocialaus gyvenimo momentai, grubumas ir kvailumas tampa būtinais daugiausiai dėmesio susilaukiančių pranešimų ingridientais. Televizijos laidų kūrėjai — ne išimtis — kovodami dėl eterio neriasi iš kailio, ieškodami aštrių temų, naujų veidų, sudėtingų likimų ir kritinių situacijų..

Laidų reitingai ir peržiūrų skaičius — esminiai kriterijai kuriais vadovaujamasi: liaudis žiūri — vadinasi jai patinka ir jai to reikia.
Neretai tarp tokio informacinio purvo kūrėjų negalioja nei etikos, nei moralės principai. Dramaturgas Julius Paškevičius pasakoja istoriją apie tai, kaip netikėtai pasikeitė vienos populiarios televizinės laidos vedėjos likimas, kartą jai atvykus pas naivią, kvailoką provincijos miestelio gyventoją, kuri kreipėsi į televizininkus su prašymu susirasti svajonių jaunikį…
